Diari Oficial de la Generalitat Valenciana


Sumari del DOGV 4194, del 20-02-2002 (2002/1157)

Notificació al senyor Rafael Arnau Rico. Recurs número R-271/2001.
------------------------------------------------------------------

### Dades del document

Número de DOGV
:   4194

Data del DOGV
:   20-02-2002

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   2002/1157


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Notificació al senyor Rafael Arnau Rico. Recurs número R-271/2001. [2002/A1157]
  
De conformitat amb el que estableix l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, es notifica al senyor Rafael Arnau Rico, en representació de Forum Inmobiliariocisneros, SA (c/ Cavallers, 20, 2n, 2a 46146 València), la resolució del recurs d'alçada amb el número de referència interna R-271/2001.
  
Resolució
  
«Examinats els recursos d'alçada formulats per la senyora María Fernanda de Urquijo i Valdivieso i el senyor Rafael Arnau Rico, en representació de Forum Inmobiliario Cisneros, SA, i pel senyor Antonio Bisbal Almudever en representació de la Mercantil Construcciones Franca, SL, contra la resolució del Servei Territorial d'Arquitectura i Habitatge de València, en l'expedient de construcció número 46-1G-461/1996 (VIVI-04648/110).
  
Antecedents de fet
  
1. El senyor Esteban Pellejero Martín, en qualitat de president de la comunitat de propietaris de l'edifici de protecció oficial situat a Mislata, plaça de Victòria Kent número 3, 5, 7 i 9 i Blasco Ibáñez 53, va presentar l'escrit de denúncia contra la mercantil Forum Inmobiliario Cisneros, SA, davant del Servei Territorial d'Arquitectura i Habitatge de València, per deficiències constructives en l'esmentat immoble, i s'envià un perit del dit organisme que va emetre el corresponent informe pericial, i s'acordà la incoació d'un expedient sancionador contra l'esmentada promotora, així com contra la constructora Construcciones Franca, SL, amb trasllat del corresponent plec de càrrecs.
  
2. L'instructor de l'expedient sancionador va dictar una proposta de resolució en què proposava sobreseure les actuacions hagudes en l'expedient en haver desaparegut les causes que van motivar la incoació per la realització de les obres ordenades en el plec de càrrecs.
  
3. El cap del Servei Territorial d'Arquitectura i Habitatge que modifica els fonaments de la proposta, va dictar resolució en què va acordar la imposició d'una sanció de 600.000 pessetes als implicats, així com l'ordre de realització de les obres de les deficiències que havien reaparegut.
  
4. Contra la dita resolució, interposen recursos d'alçada la senyora María Fernanda de Urquijo i Valdivieso i el senyor Rafael Arnau Rico, en representació de Forum Inmobiliario Cisneros, SA, i el senyor Antonio Bisbal Almudever en representació de la Mercantil Construcciones Franca, SL, amb les al·legacions que consten en aquests i que ací es donen per reproduïdes en benefici de la brevetat.
  
Fonaments de dret
  
1. Aquesta Direcció General és competent per a la resolució del present recurs d'alçada, tant pel que disposa l'article 114 de la Llei 30/1992, 26 de novembre, de Règim Jurídic de les Administracions Públiques i del Procediment Administratiu Comú (LRJPAC), com pel que estableix el Decret 110/2000, de 18 de juliol, del Govern Valencià (DOGV núm. 3.798, de 21 de juliol).
  
2. El que disposen els articles 107, 110, 114, 115, i 117, de la LRJPAC, quant a l'admissió i tramitació del recurs d'alçada.
  
3. Estableix l'article 20.3 del Reial Decret 1.398/1993, de 4 d'agost, que: ?...No obstant això, quan l'òrgan competent per a resoldre considere que la infracció revist major gravetat que la determinada en la proposta de resolució, es notificarà a l'inculpat perquè aporte totes les al·legacions que estime convenients, i se li concedeix un termini de 15 dies.-.
  
Consta en l'expedient la proposta de resolució de sobreseïment en haver realitzat les obres ordenades en el seu dia, no obstant les deficiències tornen a reaparéixer segons es fa constar en l'informe del perit del Servei Territorial de data 31 de maig de 2001, i es dicta a continuació resolució sancionadora, és a dir, amb imputació de la comissió d'una infracció molt greu de l'article 6.10 de la Llei 1/1997, de 21 de febrer, la qual cosa implica major gravetat per als expedientats respecte de la determinació de sobreseïment de la proposta de resolució.
  
Es considera així que no s'ha complit amb el tràmit establit en l'esmentat article, com és la notificació per a al·legacions per part dels inculpats abans de dictar-se la resolució, i és un defecte de forma que podria portar a l'anul·labilitat dels tràmits posteriors.
  
Pel que procedeix l'estimació dels recursos amb revocació de la resolució recorreguda i retroacció de les actuacions al tràmit anterior a dictar resolució, d'acord amb l'article 113.2 de la Llei 30/1992, de 26 de novembre, perquè es porte a terme la notificació establida en l'esmentat article 20.3 del Reglament del Procediment per a l'Exercici de la Potestat Sancionadora (RD 1.398/1993, de 4 d'agost).
  
Vistes la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i la resta de legislació de general i pertinent aplicació i de conformitat amb la proposta de resolució de la Divisió d'Habitatge, resolc:
  
Estimar els recursos d'alçada formulats per la senyora María Fernanda de Urquijo i Valdivieso i el senyor Rafael Arnau Rico, en representació de Forum Inmobiliario Cisneros, SA, i pel senyor Antonio Bisbal Almudever, en representació de la Mercantil Construcciones Franca, SL, i revocar la Resolució del Servei Territorial d'Arquitectura i Habitatge de València de data 12 de juny de 2001, amb retroacció de l'expedient al moment procedimental anterior a dictar aquesta.
  
Contra aquesta resolució que posa fi a la via administrativa, es podrà interposar un recurs contenciós administratiu, davant de la Sala Contenciosa del Tribunal Superior de Justícia de la Comunitat Valenciana, en el termini de dos mesos, comptadors des de l'endemà de la notificació d'aquesta, segons els articles 10.1.a i 46.1 de la Llei 29/1998, de 13 de juliol, Reguladora de la Jurisdicció Contenciosa Administrativa.
  
Tot això, sense perjuí que es puga exercitar qualsevol altre recurs que s'estime oportú.»
  
València, 9 de novembre de 2001.- El director general d'Arquitectura i Habitatge: José María García Zarco.
  
Conselleria d'Obres Públiques,
  
Urbanisme i Transports